આસામથી લઈને વોશિંગ્ટન, ઘણાએ ડોરેમોન તથા એની અસર પર રિસર્ચ કરી છે અને અંતે ચિંતા વ્યક્ત કરી છે. ભય વ્યક્ત કર્યો છે. પ્રાઇમરી સ્કૂલના વિદ્યાર્થીઓને ભાર વિનાનું ભણતર આપવા/ માંગવા ઇચ્છતા ભારતના નાગરિકોને આ ડોરેમોન નામની માયાવી જંગાલિયત દેખાય તો સારું. અરવિંદ સ્કૂલમાં નોબિતા જેવો હતો? રાહુલને કાલે ઊઠીને સંતાન આવે ‘ને એ નોબિતા જેવો થાય તો એમને ગમશે? છોડો, મોટા લોકોની વાતો. બજેટમાં ચગદાઈ જઈશું એવા ડરમાં રહેતા ‘સાધારણ’ લોકોને પોતાનું બાળક લેશન ના કરે, ઘરમાં ‘ને સ્કૂલમાં વાર્તા કરીને બધાંને છેતરીને ગૌરવ અનુભવે એ લગીર ના પાલવે. ૭-૮ વરસની ઉંમરે વિજાતીય પાત્ર સાથે આપણું બાળક શરીર-શરીર રમે એવું ફાવશે? ‘૧૬માં મધ્યપ્રદેશના વ્યાપમ ફેમ આશિષ ચતુર્વેદીએ સરકારમાં રજૂઆત કરેલી કે આ સિરિયલ પર પ્રતિબંધ મૂકો. પાકિસ્તાનમાં તેહરિક-એ-ઇન્સાફ દ્વારા ‘૧૭માં બૅન મૂકવા માગણી થયેલી.